Hvorfor ikke rustfrit stål?
Ja, det kræver en længere forklaring :-)Rustfrit stål er i bund og grund ikke rustfrit. Hvis du renser rustfrit stål med et ikke rustfrit metal, eller kommer til at ridse det med et ikke rustfrit materiale, kan rustfrit stål godt begynde at ruste. Kort fortalt opnår rustfrit stål sin beskyttelse mod rust, ved at der tilføjes chrome til stålet. Koncentrationen af chrome er størst i overfladen, hvilket desværre nedsætter stålets evne til at lede energi/varme betydeligt. Specielt ved de "lave" temperaturer vi finder i en typisk bageovn. Man skal faktisk op over 1000 grader før rustfrit stål leder lige så godt som almindeligt stål.Hvis du har mod på det, kan du læse dette engelske studie: <link> man kan se på grafen, er stål meget bedre til at lede varme ved de temperaturer du kan opnå i din bageovn (typisk 250-275 grader), og da stålets evne til at lede varme, netop er et af Bagestålets store forcer i forhold til almindelige bagesten/pizzasten, vil et skifte til rustfrit stål medføre en forringelse af bageresultaterne.Hvis du sørger for at opbevare Bagestålet tørt, og giver det et nyt lag olie en gang imellem, vil du ikke opleve problemer med rust.